Haster med lisensbetaling

Glemmer du å betale NRK-lisensen, kan regningen i verste fall øke med en tusenlapp.

NY TV?: Har du nylig skaffet deg TV, men ikke betalt lisens tidligere? Hvis du da ikke fått faktura i posten, må du selv registrere deg som lisensbetaler. Foto: Colourbox.no Vis mer

Publisert: Oppdatert: 7. mai 2012 20:45 , Publisert: 28. januar 2011 14:45

To ganger i året, 31. januar og 31. juli, skal regningen fra statskanalen NRK betales. På mandag er det altså siste frist for å betale kringkastingsavgiften - eller lisensen, om du vil.

Det kan koste deg dyrt om du ikke betaler. Les mer om det lenger ned i artikkelen.

LES OGSÅ:

Del opp Lånekasse-regningen

Økning på 40 kroner

Det totale årsbeløpet på 2477,52 kroner tilsvarer 6,79 kroner pr. dag.

Det er Stortinget som bestemmer beløpet, som har økt med 40 kroner fra i fjor.

Bare Avtalegiro

Det er foreløpig ingen mulighet for å betale lisensen med eFaktura, men NRK tilbyr betalingsformidling med avtalegiro.

Ønsker du å benytte deg av avtalegiro-muligheten, må du selv ta kontakt med banken din. Ta med tilsendt faktura når du kontakter banken din, skriver NRK på

sine nettsider

.

I fjor sommer fikk Dine Penger opplyst at over 300.000 lisensbetalere på det tidspunktet hadde valgt å betale via Avtalegiro

LES OGSÅ:

Norge på Visa-toppen

Dyrt ikke å betale

Dropper du å betale regningen på 1238,76 kroner, som kommer fra NRK, begynner gebyrene å løpe. Etter cirka én måned kommer en purring med en tilleggsavgift på 15 prosent. Terminbeløpet har dermed hoppet opp til 1424,57 kroner.

LES OGSÅ:

Betal staten først

Trekk i lønn

Er du fortsatt prinsippfast, og ikke vil betale fordi du aldri ser på NRK, blir det hele enda verre.

Etter hvert mottar du et inkassovarsel. Nekter du fortsatt å betale, blir kravet ditt oversendt Statens Innkrevningssentral (SI) for tvangsinndrivelse. De vil ved hjelp av trekk i lønn eller trygd kreve inn pengene du skylder NRK.

I tillegg vil du bli belastet med et gebyr på 860 kr. Regningen som i utgangspunktet var på 1238,76 kroner har dermed vokst til 2284,57 kroner.

Plikt til å melde fra

Butikken som selger deg en TV plikter å rapportere dette til NRK. Har du ikke innen tre måneder mottatt noe krav på kringkastingsavgift, skal du selv registrere deg.

Du kan melde fra til NRK via nettsidene deres.

Kontrollørene kommer

Det er ingen myte at lisenskontrollørene banker på døren din. De kan komme neste gang du ser fotballkamp eller under Dagsrevyen.

Alle må betale

Ifølge NRK skal alle som har en fjernsynsmottaker i bruk, betale kringkastingsavgift. Med fjernsynsmottaker mener NRK følgende: TV, DVD/video m/tuner, satellittmottaker, dekodere, PC med TV-kort/tuner og lignende.

Kort sagt alle tekniske innretninger som kan ta imot levende fjernsynssignaler og videreformidle dem direkte.

Slipper betale for hytte-

TV

En familie kan ha et ubegrenset antall mottakere i samme hus, forutsatt at mottakerne kun benyttes av lisensbetaleren, ektefelle, samboer og/eller mindreårige barn som blir helt og fullt forsørget av lisensbetaleren.

Har familien i tillegg TV på hytta eller i campingvognen, slipper du å betale for denne. Den går under samme husholdning.

LES OGSÅ:

Rekordmange søker studentbolig

Leieboere må betale

Den som har studielån eller trygd regnes ikke som forsørget av andre og skal betale egen avgift, selv om de bor hjemme. Leier du en bolig der det finnes mottakerutstyr skal du betale egen avgift for denne. Er du student og har flyttet på hybel, må du betale lisens.

Her kan du lese mer om Forbrukerspørsmål